లఖ్నవ్, జనవరి 11: ఉత్తర ప్రదేశ్లో తండ్రీ కొడుకుల సమరం ‘అంతులేని కథ’లా సాగుతోంది. చివరికి... ఎవరి దారి వారిదే అన్నట్లుగానే కదులుతున్నట్లు సమాచారం. ‘నా మాట విను. ఈ వివాదానికి తెర దించు. నేనే పార్టీ అధ్యక్షుడిగా ఉంటాను. నువ్వు ముఖ్యమంత్రిగా ఉండు!’ అని తన కుమారుడు, యూపీ ముఖ్యమంత్రి అఖిలేశ్ సింగ్కు ‘నేతాజీ’ ములాయం చెప్పినా ఫలితం లభించలేదని తెలుస్తోంది. పార్టీ జాతీయ అధ్యక్ష పదవి నుంచి తప్పుకొనేది లేదని అఖిలేశ్ స్పష్టం చేసినట్లు సమాచారం. తాను అనుకున్నదేదీ జరగకపోవడంతో ములాయం బుధవారం ఒకింత తీవ్ర నిస్పృహతో కనిపించారు. ‘‘పార్టీ ఒక్కటిగా ఉండాలన్నదే నా ఆకాంక్ష. నేను కొత్త పార్టీ పెట్టడంలేదు. కొత్త గుర్తు కూడా కోరడంలేదు. అఖిల భారతీయ సమాజ్వాదీ పేరిట కొత్తపార్టీ పెట్టి, మోటార్ సైకిల్ గుర్తు కోరుతున్న వారెవరో నాకు తెలుసు’’ అని మీడియాతో చెప్పారు. అఖిలేశ్ పార్టీ అధ్యక్ష పదవి అడుగుతున్నారు కదా అని ప్రశ్నించగా... ‘‘నా దగ్గర ఏముందని ఇవ్వడానికి? ఉన్నదంతా ఇచ్చేశాను’’ అంటూ ములాయం భావోద్వేగంతో స్పందించారు. ఎమర్జెన్సీ సమయంలో తాను సమాజ్వాదీ పార్టీని స్థాపించానని, అప్పుడు అఖిలేశ్ రెండేళ్ల పిల్లాడని గుర్తు చేశారు. అఖిలేశ్ను నడిపిస్తున్నట్లు భావిస్తున్న తన సోదరుడు (బాబాయ్ కుమారుడు) రామ్గోపాల్పై ఆక్రోశం వెళ్లగక్కారు. పార్టీని చీల్చేందుకు రామ్గోపాల్ కుట్రలు పన్నుతున్నారని ఆరోపించారు. ‘‘ఇప్పుడు అఖిలేశ్ సీఎంగా ఉన్నారు. ఇకపైనా ఉంటారు. అనవసరంగా వాళ్ల వెంట (రామ్గోపాల్) వెళ్లడం ఎందుకు?’’ అని ములాయం ప్రశ్నించారు. ‘‘ఒక వ్యక్తి ఇంకో పార్టీ అధ్యక్షుడిని మూడుసార్లు కలిశాడు. అతనెవరో నాకు తెలుసు. తన కుమారుడిని, కోడలిని కాపాడుకోవాలని అతను భావిస్తున్నాడు. నా దగ్గరికి వస్తే... నేనే వాళ్లను కాపాడే వాడిని’’ అని పరోక్ష వ్యాఖ్యలు చేశారు. ఉత్తరప్రదేశ్ పార్టీ చీఫ్గా శివ్పాల్ యాదవ్ను తొలగించాలన్నది అఖిలేశ్ డిమాండ్. కానీ, ఇందుకు ములాయం ససేమిరా అన్నారు. పార్టీ కోసం శివ్పాల్ ఎంతో కష్టపడ్డారన్నారు. ఏదిఏమైనా పార్టీ చీలిపోయే పరిస్థితి తీసుకురానని ములాయం పేర్కొన్నారు.
lakhnav, janavari 11: uttara pradeshlo tandri kodukula samaram ‘antuleni katha’laa saagutondi. chivariki... evari daari vaaride annatlugaane kadulutunnatlu samacharam. ‘naa maata vinu. ee vivaadaaniki tera dinchu. nene party adhyakshudigaa untaanu. nuvvu mukhyamantrigaa undu!’ ani tana kumarudu, up mukhyamantri akhilesh singku ‘netaji’ mulayam cheppina phalitam labhinchaledani telustondi. party jaateeya adhyaksha padavi nunchi tappukonedi ledani akhilesh spashtam chesinatlu samacharam. taanu anukunnadeedii jaragakapovadamto mulayam budhavaaram okinta teevra nispruhatho kanipinchaaru. ‘‘party okkatigaa undaalannade naa aakanksha. nenu kotta party pettadamledu. kotta gurtu kuudaa koradamledu. akhila bhaarateeya samajwadi paerita kottaparty petti, motar saikil gurtu korutunna vaarevaro naaku telusu’’ ani meediatho cheppaaru. akhilesh party adhyaksha padavi adugutunnaru kada ani prasninchagaa... ‘‘naa daggara emundani ivvadaaniki? unnadanta ichesaanu’’ antuu mulayam bhavodvegamto spandinchaaru. emergency samayamlo taanu samajwadi paartiini sthaapinchaanani, appudu akhilesh rendella pilladani gurtu chesaru. akhilesnu nadipistunnatlu bhaavistunna tana sodarudu (babay kumarudu) ramgopalpy aakrosam vellagakkaaru. paartiini cheelchenduku ramgopal kutralu pannutunnaarani aaropinchaaru. ‘‘ippudu akhilesh cmga unnaaru. ikapaina untaaru. anavasaramgaa vaalla venta (ramgopal) velladam enduku?’’ ani mulayam prasninchaaru. ‘‘oka vyakti inko party adhyakshudini moodusaarlu kalisaadu. athanevaro naaku telusu. tana kumarudini, kodalini kapadukovalani atanu bhaavistunnaadu. naa daggariki vaste... nene vaallanu kapade vaadini’’ ani paroksha vyaakhyalu chesaru. uttarapradesh party cheefga shivpal yaadavnu tolaginchaalannadi akhilesh demand. cony, induku mulayam sasemira annaru. party kosam shivpal entho kashtapaddaarannaaru. ediyemaina party cheelipoye paristhiti teesukuraanani mulayam perkonnaru.